Okresná prokuratúra Prievidza 
M. Mišíka 22, 971 34 Prievidza 1

Sp. zn. : 1 Pv 271/12/3307	Prievidza, 3.7.2014
EEČ : 2-27-128-2014

U Z N E S E N I E

Trestná vec:	obvinený XXXXX  
Prečin:	Krádež podľa § 212 odsek 2 písmeno a Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Prievidza
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Prievidza zo dňa 11.4.2013, spisová značka 1 Pv 271/12/3307, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
obvinení dňa 11.03.2012 v čase okolo 19.00 hod. preskočili vonkajšie oplotenie pozemku a vošli na pozemok trvalo neobývaného rodinného domu v XXXXX vo vlastníctve poškodenej XXXXX, odkiaľ odcudzili voľne uložené dve kovové mreže o rozmeroch 2m x 1m, jednu kovovú trubku o priemere 5 cm a dĺžke 2,5m, kovovú trubku o priemere 2,5 cm a dĺžke 2m, styri kovové roxory o priemere 1 cm a dĺžke 2m, kovovú platňu o rozmeroch 15 cm x 50 cm a hrúbke 0,5cm a kovovú reťaz s priemerom oka reťaze 2 cm a o celkovej dĺžke 1,5m, ktoré mala poškodená uložené na pozemku ako železný šrot v celkovej hmotnosti 63 kg v celkovej hodnote 13,86,-Eur a tieto veci preniesli cez oplotenie pozemku a uložili na nimi prinesenú karičku a následne z miesta odišli na adresu trvalého bydliska obvineného XXXXX, pričom uvedeným konaním spôsobili poškodenej škodu vo výške 13,86,-Eur.

Uznesením prokurátora Okresnej prokuratúry Prievidza zo dňa 11.4.2013, spisová značka 1 Pv 271/12/3307, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
Uznesením prokurátora Okresnej prokuratúry Prievidza sp. zn. 1Pv 271/12/3307-19 zo dňa 11. apríla 2013, právoplatným dňa 24. apríla 2013 bolo podľa § 216 ods. 1 Tr. poriadku podmienečne zastavené trestné stíhanie voči obvinenému XXXXX pre spolupáchateľstvo prečinu krádeže podľa § 20 k § 212 odsek 2 písmeno a/ Trestného zákona číslo 300/2005 Zbierky zákonov v znení zákona číslo 313/2011 Zbierky zákonov na tom skutkovom základe, že obvinení XXXXX a XXXXX dňa 11.03.2012 v čase okolo 19.00 hod. preskočili vonkajšie oplotenie pozemku a vošli na pozemok trvalo neobývaného rodinného domu v XXXXX vo vlastníctve poškodenej XXXXX, odkiaľ odcudzili voľne uložené dve kovové mreže o rozmeroch 2m x 1m, jednu kovovú trubku o priemere 5 cm a dĺžke 2,5m, kovovú trubku o priemere 2,5 cm a dĺžke 2m, styri kovové roxory o priemere 1 cm a dĺžke 2m, kovovú platňu o rozmeroch 15 cm x 50 cm a hrúbke 0,5cm a kovovú reťaz s priemerom oka reťaze 2 cm a o celkovej dĺžke 1,5m, ktoré mala poškodená uložené na pozemku ako železný šrot v celkovej hmotnosti 63 kg v celkovej hodnote 13,86,-Eur a tieto veci preniesli cez oplotenie pozemku a uložili na nimi prinesenú karičku a následne z miesta odišli na adresu trvalého bydliska obvineného XXXXX, pričom uvedeným konaním spôsobili poškodenej škodu vo výške 13,86,-Eur.

Uznesením o podmienečnom zastavení trestného stíhania bola obvinenému XXXXX určená skúšobná doba vo výmere 12 mesiacov a skúšobná doba uložená obvinenému uplynula dňa 24. apríla 2014.

V zmysle § 217 ods. 1 Tr. poriadku ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje.

Zo  zabezpečených správ z Mestskej polície Prievidza, Mestského úradu XXXXX, Okresného úradu, Odboru všeobecnej vnútornej správy Prievidza a z odpisu z  registra trestov a výpisu evidencie priestupkov vyplýva, že obvinený sa počas plynutia skúšobnej doby dopustil dňa 06.05.2013 priestupku na podľa § 108 ods. 1 písm. e/ zákona č. 513/2009 Z.z. o dráhach, pričom sa dopustil priestupku tým, že prechádzal cez železničnú dráhu mimo určeného priestoru priechodu, za čo bol právoplatne postihnutý pokutou vo výške 10,-Eur. Vzhľadom na druh a spôsob spáchania priestupku na úseku dráh, tento možno považovať za málo závažný priestupok, spáchaním ktorého obvinený nevybočil z rámca vedenia riadneho spôsobu života človeka.

S výnimkou vyššie uvedeného priestupku obvinený počas plynutia skúšobnej doby viedol riadny život človeka a nedopustili sa iného priestupku ani trestného činu či iného protispoločenského konania.

Na základe vyššie uvedených skutočností som rozhodol, že obvinený XXXXX sa v skúšobnej dobe podmienečného zastavenia trestného stíhania podľa § 217 ods. 1 Tr. poriadku osvedčil.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Ľuboš Beňo
prokurátor